Diari Oficial de la Generalitat Valenciana


Sumari del DOGV 9786, del 12-02-2024 (2024/1086)

RESOLUCIÓ de 7 de febrer de 2024, de la presidenta de Turisme Comunitat Valenciana, per la qual s'acorda iniciar el procés de contractació del lloc de director o directora d'Innovació Turística, a l'empara del que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1086


Data del document
:   07-02-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 7 de febrer de 2024, de la presidenta de Turisme Comunitat Valenciana, per la qual s'acorda iniciar el procés de contractació del lloc de director o directora d'Innovació Turística, a l'empara del que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat. [2024/1086]  
  
L'entitat Turisme Comunitat Valenciana disposa de dos llocs directius dels regulats en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, per Resolució de la Direcció General de Sector Públic, Model Econòmic i Patrimoni, de 26 de setembre de 2016, per la qual es classifica l'entitat en el grup II de les entitats de dret públic i entitats públiques empresarials pertanyents a altres sectors, i, en conseqüència, se li dona autoritat per a designar un nombre màxim de dos directius, dels previstos en l'article 2.3 del decret esmentat.  
En data 27 de juny de 2023, es va dictar Resolució del president de Turisme Comunitat Valenciana, per la qual es concedia l'excedència forçosa i es produïa la suspensió del contracte laboral per exercici de càrrec públic representatiu, d'acord amb l'informe de l'Advocacia General de la Generalitat Valenciana, de data 26 de juny de 2023, que, així mateix, indica que seria possible la contractació d'un altre personal en eixe lloc, dins dels límits establits pel Decret llei 1/2011 i la normativa pressupostària.  
En data 11 de desembre de 2023, es va sol·licitar a la Conselleria d'Hisenda, Economia i Administració Pública l'autorització prèvia per a la cobertura del lloc directiu dels autoritzats per la Direcció General de Sector Públic, Model Econòmic i Patrimoni, i, en data 18 de gener de 2024, la Direcció General de Pressupostos va informar favorablement la cobertura temporal del lloc de director/a d'Innovació Turística.  
  
L'article 3.1 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, disposa que «la idoneïtat de l'elecció de personal que ocupa llocs de caràcter directiu es basarà en criteris de solvència acadèmica, professional, tècnica, científica o artística; experiència en l'acompliment de llocs de responsabilitat en la gestió pública o privada; capacitat de lideratge per a planificar, implementar i revisar estratègies, polítiques i programes que facen possible dur a terme, per part de l'organització, la seua missió i objectius a través d'una gestió amb indicadors; capacitat de comunicació i negociació; la formació en igualtat de gènere; el coneixement d'idiomes, especialment dels cooficials de la Comunitat Valenciana, o altres criteris específics relacionats amb les funcions assignades».  
  
Fent ús de les competències atribuïdes en l'article 31.3.b del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com de l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, resolc:  
  
  
Primer  
Iniciar el procés de contractació del lloc de director/a d'Innovació Turística, que es regirà pel que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
  
Segon  
Aprovar les bases de la contractació, que figuren com a annexes a la present resolució.  
  
  
  
Tercer  
Contra esta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de publicar-se.  
  
Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir-ne, si és el cas, qualsevol altre que estimen procedent.  
  
Quart  
Publicar esta resolució en el Diari Oficial de la Generalitat Valenciana.  
  
València, 7 de febrer de 2024.- La presidenta de Turisme Comunitat Valenciana: Nuria Montes de Diego.  
  
  
Bases de la contractació d'un lloc de directiu/iva d'Innovació Turística  
  
1. Lloc objecte de contractació  
Director/a d'Innovació Turística.  
  
2. Localització  
El lloc de treball s'exercirà a l'Institut Valencià de Tecnologies Turístiques, INVATTUR, amb seu al passeig Tolls, núm. 2, 03578, Benidorm.  
  
3. Objectiu del lloc  
Impulsar la generació i transferència de coneixement turístic i sistematitzar la cooperació entre els agents del sector turístic i la resta del sistema valencià d'innovació per a promoure, a través de la I+D+I, la millora social i econòmica del turisme a la Comunitat Valenciana.  
  
  
4. Funcions del director o directora d'Innovació Turística  
En dependència directa de la Presidència de Turisme Comunitat Valenciana, les seues funcions seran aquelles que, d'entre les ressenyades en el capítol I del títol II del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, li siguen atribuïdes.  
Els correspondran, amb caràcter general i sense perjuí de qualssevol altres funcions específiques que se'ls puga atribuir, les funcions següents:  
a) Executar els acords i resolucions que determine la Presidència i la Direcció, a més de l'exercici de les funcions que els hagueren sigut delegades per estos òrgans, tal com recull l'article 2.2 i 3 del Decret 95/2016, de 29 de juliol, del Consell, de regulació, limitació i transparència del règim de personal directiu del sector públic instrumental de la Generalitat.  
b) Proposar al director o la directora de l'entitat les línies de funcionament de Turisme Comunitat Valenciana en l'àmbit de les seues competències.  
c) Elaborar la proposta de programa d'actuació anual i de l'avantprojecte de pressupostos corresponents a INVATTUR.  
  
5. Règim de contractació i d'incompatibilitats  
D'acord amb l'article 3.4 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, la vinculació amb Turisme Comunitat Valenciana es produirà mitjançant la formalització d'un contracte d'alta direcció, que s'haurà de regir, a més de pel que es disposa en el decret esmentat, per: l'article 19 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional; la disposició addicional octava de la Llei 3/2012, de 6 de juliol, de reforma laboral; els articles que li siguen aplicables de les lleis anuals de pressupostos de la Generalitat; la Llei 2/2015, de 2 d'abril, de transparència, bon govern i participació ciutadana de la Comunitat Valenciana; el Decret 56/2016, del Consell, de 6 de maig, pel qual s'aprova el Codi de bon govern de la Generalitat; el Reial decret 1382/1985, d'1 d'agost, que regula la relació laboral de caràcter especial del personal d'alta direcció, en tot el que no s'opose al règim específic del personal directiu del sector públic instrumental de la Generalitat establit en este decret, i el Decret llei 1/2011 i la Llei 3/2012, i per la voluntat de les parts i altra normativa que resulte aplicable, tenint en compte el que s'establix en la disposició addicional sèptima de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat.  
  
La seua relació laboral quedarà regulada pel que establix el contracte i la resta de normativa que siga aplicable.  
Es requerix dedicació exclusiva.  
La retribució que es percebrà serà la corresponent a l'establida anualment en les respectives lleis de pressupostos de la Generalitat per als subdirectors generals.  
  
6. Requisits de participació i mèrits de les persones candidates  
Les persones candidates hauran de complir, en el dia de finalització del termini de presentació de sol·licituds, i mantindre fins al moment de la formalització del contracte de treball els requisits establits en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i, en particular:  
  
a) Requisits generals  
1. Titulació universitària oficial de llicenciatura, enginyeria, arquitectura o equivalent, o bé títol universitari oficial de grau que, d'acord amb els plans vigents, habiliten per a exercir les activitats de caràcter professional relacionades amb les funcions del lloc.  
Este requisit s'acreditarà mitjançant la documentació acreditativa del títol oficial exigit o fotocòpia del document de sol·licitud d'este. En el cas de titulacions obtingudes a l'estranger, caldrà presentar la credencial de l'homologació del títol.  
  
2. Nacionalitat: tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge de les i els espanyols i de les persones nacionals d'altres estats membres de la Unió Europea, i, quan així ho preveja el corresponent tractat, el cònjuge dels nacionals d'algun estat en què siga aplicable la llibertat de circulació dels treballadors, sempre que no estiguen separats de dret. Així mateix, i amb les mateixes condicions que els cònjuges, hi poden participar els seus descendents i els del seu cònjuge, menors de vint-i-un anys o majors d'esta edat que visquen a costa seua.  
Este requisit s'acreditarà durant l'entrevista mitjançant exhibició del corresponent document acreditatiu de la seua identitat (document nacional d'identitat, passaport o targeta de resident).  
3. No haver sigut separada mitjançant un expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni estar en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat, no estar inhabilitada o en situació equivalent ni haver sigut sotmesa a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
Este requisit s'acreditarà mitjançant declaració responsable.  
4. Tindre la capacitat funcional per a dur a terme les tasques.  
Este requisit s'acreditarà mitjançant declaració responsable.  
b) Mèrits  
En l'apartat 8.1 es detallen els mèrits que es valoraran en cada una de les fases, així com el còmput de cada un d'estos.  
  
7. Presentació de sol·licituds i termini  
El termini per a la presentació de les sol·licituds serà de deu dies hàbils, a comptar des de l'endemà hàbil de la publicació d'esta resolució en el Diari Oficial de la Generalitat Valenciana.  
La presentació de les sol·licituds s'efectuarà per mitjans electrònics.  
  
a) Presentació de sol·licituds  
1. La presentació del formulari de participació i la documentació requerida que s'ha d'aportar per a participar en el procés de contractació es realitzarà de manera telemàtica en la seu electrònica de la Generalitat, en la següent adreça electrònica:  
https://sede.gva.es/va/web/sede-electronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=96095  
No seran admeses i, consegüentment, quedaran excloses del procés de contractació del lloc de director/a d'Innovació Turística aquelles persones que no hagen registrat la sol·licitud electrònicament, sense perjuí del que s'indica a continuació:  
Quan, per motius tècnics no imputables a les persones interessades a participar en el procés de contractació del lloc de director o directora d'Innovació Turística, no fora possible completar el procés de firma i registre de la sol·licitud de manera electrònica i, consegüentment, no figuren en la relació provisional de persones admeses i excloses del procés de contractació, aquelles hauran d'esmenar la seua sol·licitud en la forma prevista en la base 7.b d'esta resolució.  
La presentació de la sol·licitud comporta la declaració responsable relativa al compliment dels requisits del procés de contractació del lloc de director o directora d'Innovació Turística.  
Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o fer les al·legacions que consideren convenients en el termini de deu dies hàbils, comptats a partir de l'endemà de la publicació de la llista provisional d'admesos i exclosos, d'acord amb el que s'establix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
A este efecte, hauran de seguir les instruccions que s'indiquen en la resolució per la qual es publique la llista provisional d'admesos i exclosos. Especialment, aquelles persones aspirants que no hagen pogut completar la presentació i el registre de la seua sol·licitud electrònicament per motius tècnics, hauran d'annexar, en tot cas, justificant de l'intent de la presentació i registre de la sol·licitud, tot això fet en el termini previst en la base 7 per a la presentació de sol·licituds.  
En tot cas, a fi d'evitar errors i, en el cas que se'n produïsquen, esmenar-los dins del termini i en la forma escaient, les persones aspirants han de comprovar que no figuren recollides en la llista provisional de persones excloses i, a més, que les seues dades personals i altres circumstàncies consignades en la sol·licitud consten correctament en les llistes de persones admeses.  
2. Els documents que s'annexen en el tràmit telemàtic hauran d'anar firmats electrònicament per les persones que, segons el tipus de document, siguen procedents.  
Per a accedir de manera telemàtica al procediment, la persona sol·licitant haurà de disposar de firma electrònica avançada admesa per la seu electrònica de la Generalitat (https://sede.gva.es/va/sede\_certificados).  
  
En cas de no disposar de firma electrònica avançada, s'ha d'actuar mitjançant un representant que sí que en tinga, que haurà d'acreditar degudament la representació atorgada.  
Junt amb el formulari de sol·licitud d'admissió en el procés de selecció, degudament omplit i firmat per mitjans electrònics, la persona sol·licitant haurà d'adjuntar obligatòriament la següent documentació:  
  
- Curriculum vitae detallat, en el qual hauran d'especificar-se les dates concretes d'inici i fi de cada experiència professional, així com les funcions realitzades, redactat en castellà o valencià, en el qual s'especifiquen, de manera clara i detallada, totes aquelles activitats vinculades amb el lloc oferit desenvolupades, així com els períodes exactes en els quals s'han dut a terme. El currículum haurà d'incloure almenys tres referències, que podran ser contactades en la fase dos del procés selectiu, si així ho considera oportú la comissió de valoració.  
  
- La documentació acreditativa del compliment dels requisits establits en la base 6 i dels mèrits recollits en base 8.1 que la persona candidata desitge que es valoren en el procés.  
  
b) Publicació de llista provisional de persones admeses i excloses.  
  
Finalitzat el termini de presentació de sol·licituds, es comprovarà el compliment dels requisits exigits per la Comissió de Valoració.  
La llista provisional de persones admeses i excloses es publicarà segons s'establix en la base 13 d'esta resolució.  
Les persones excloses disposaran de deu dies hàbils per a esmenar el defecte que haja motivat l'exclusió, comptats a partir de l'endemà hàbil de la publicació en la següent adreça electrònica:  
https://sede.gva.es/va/web/sede-electronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=96850  
c) Publicació de llista definitiva de persones admeses i excloses.  
  
Transcorregut el termini de presentació d'esmenes i revisades estes, es publicarà la llista definitiva de les persones admeses i excloses del procés selectiu segons s'establix en la base 13 d'esta resolució.  
El procés selectiu s'haurà de resoldre en el termini màxim de dos mesos des de la data de finalització del termini de presentació de sol·licituds.  
  
8. Desenvolupament del procés selectiu  
El procés de selecció constarà de dos fases que es descriuen a continuació, a fi d'acomplir el que es disposa en l'article 3.1 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, que disposa que: «La idoneïtat de l'elecció de personal que ocupa llocs de caràcter directiu es basarà en: criteris de solvència acadèmica, professional, tècnica, científica o artística; experiència en l'acompliment de llocs de responsabilitat en la gestió pública o privada; capacitat de lideratge per a planificar, implementar i revisar estratègies, polítiques i programes que facen possible aconseguir, per part de l'organització, la seua missió i objectius a través d'una gestió amb indicadors; capacitat de comunicació i negociació; la formació en igualtat de gènere; el coneixement d'idiomes, especialment dels cooficials de la Comunitat Valenciana; altres criteris específics relacionats amb les funcions assignades».  
  
El procés selectiu es desenvoluparà de la següent manera:  
8.1. Fase 1: valoració de mèrits i curricular.  
La documentació de les persones admeses serà analitzada en una primera fase d'avaluació de mèrits per la comissió de valoració.  
  
La puntuació màxima en esta fase serà de 50 punts, i seran necessaris 35 punts per a passar a la fase 2.  
La valoració dels mèrits s'efectuarà d'acord amb el barem següent:  
a) Experiència professional: este apartat tindrà una puntuació màxima de 30 punts:  
a.1. Per treballs realitzats en l'Administració de la Generalitat Valenciana o en qualssevol altres administracions públiques, en entitats, empreses i fundacions del sector públic instrumental de la Generalitat, en llocs amb funcions similars a les assignades al lloc i vinculades a la I+D+I, a raó de 0,50 punts per mes complet de servicis en actiu.  
  
a.2. Per treballs realitzats en societats públiques mercantils i fundacions públiques o en el sector privat, en treballs per compte d'altri, autònoms i professionals, en llocs amb funcions similars a les assignades al lloc i vinculades a la I+D+I, a raó de 0,35 punts per mes complet de servicis en actiu.  
En cap cas es valorarà l'experiència professional obtinguda en l'acompliment de llocs de treball reservat al personal eventual, regulat en l'article 20 de la Llei 4/2021, de 16 d'abril, de la Generalitat, de la funció pública valenciana.  
L'experiència professional s'acreditarà sempre mitjançant certificat de vida laboral i certificació oficial de l'òrgan competent de l'Administració pública o de l'entitat del sector públic instrumental de la Generalitat de què es tracte.  
La resta dels treballs per compte d'altri, mitjançant el contracte de treball en el qual s'especifique la categoria i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de la plaça convocada.  
Per al supòsit de professionals i autònoms, llicència fiscal o IAE en què s'acrediten el o els epígrafs corresponents a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'estos documents, s'haurà d'aportar certificació oficial que acredite haver cotitzat en el règim especial o la mutualitat corresponent.  
  
En tot cas, la puntuació màxima que es pot aconseguir per experiència professional no podrà superar els 30 punts.  
  
b) Formació  
Este apartat tindrà una puntuació màxima de 8 punts:  
b.1. Titulació acadèmica addicional a l'exigida en la convocatòria: màxim 4 punts.  
Per la possessió de títols acadèmics oficials iguals o superiors a l'exigit en la convocatòria, excloent-ne el necessari per a l'accés, fins a un màxim de 4 punts a raó de:  
Grau de doctor, 2 punts  
Títol de màster oficial d'especialització de postgrau d'almenys 90 crèdits o segona llicenciatura o grau, 1,5 punts  
Títol de màster oficial d'especialització de postgrau de menys de 90 crèdits, 1 punt  
En el cas dels màsters oficials d'especialització de postgrau, s'haurà d'aportar certificació de la institució que l'haja expedit, en el qual s'indicaran els crèdits totals que s'hi han cursat. Si s'ha cursat a l'estranger, s'haurà d'aportar certificat d'homologació per l'autoritat educativa espanyola.  
En cap cas es puntuaran els cursos pertanyents a la carrera universitària, cursos de doctorat, diplomes d'estudis avançats (doctorat) i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
b.2. Formació complementària: màxim 4 punts.  
Es valoraran els cursos de formació i perfeccionament, el contingut dels quals estiga relacionat amb les funcions del lloc, de duració igual o superior a 15 hores, que hagen sigut cursats per la persona aspirant i que hagen sigut convocats o homologats per qualsevol centre o organisme públic de formació, tenint en compte l'escala següent:  
De 100 hores o més: 0,25 punts.  
De 75 hores o més: 0,20 punts.  
De 50 hores o més: 0,15 punts.  
De 25 hores o més: 0,10 punts.  
De 15 o més hores, 0,05 punts.  
Així mateix, es valoraran els títols propis de les universitats, relacionats amb les funcions del lloc que es convoca, de 60 crèdits o més: 1 punt.  
En cap cas es puntuaran els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen  
  
c) Coneixement d'idiomes: este apartat tindrà una puntuació màxima de 7 punts:  
c.1. Valencià: màxim 4 punts  
El coneixement del valencià es valorarà fins a un màxim de 4 punts, amb acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, conformement a la següent escala:  
Nivell B1: 1 punt  
Nivell B2: 2 punts  
Nivell C1: 3 punts  
Nivell C2: 4 punts  
Per a valorar el coneixement del valencià es puntuarà exclusivament el nivell més alt obtingut.  
c.2. Idiomes comunitaris: màxim de 3 punts.  
Es valorarà el coneixement de llengües oficials de la Unió Europea, que s'haurà d'acreditar documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per orde de la conselleria competent en matèria d'educació.  
El coneixement de cada idioma comunitari es valorarà fins a un màxim de 2 punts, i es puntuarà per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència de les Llengües (nivell bàsic, nivell intermedi i nivell avançat), segons l'escala que es detalla en la taula adjunta a este punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cada un dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre) són les que es detallen en la taula adjunta a este punt.  
  
d) Diversitat funcional: màxim de 5 punts.  
A les persones aspirants amb diversitat funcional, en relació amb el que s'establix en l'Orde de 18/2018, de 19 de juliol, de la Conselleria de Justícia, Administració Pública Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat (DOGV 8343, 20.07.2018), quan el grau de minusvalidesa siga igual o superior al 33 %, se'ls assignaran 2,5 punts, i quan el grau de minusvalidesa siga igual o superior al 65 %, se'ls assignaran 5 punts.  
L'acreditació de la condició de persones amb diversitat funcional es realitzarà mitjançant la presentació de la certificació oficial de discapacitat expedida per la conselleria competent en la matèria o, si és el cas, òrgan equivalent d'altres administracions públiques.  
Les persones aspirants amb diversitat funcional podran sol·licitar mesures d'adaptació en la fase 2 del procés selectiu. Per a això, hauran d'assenyalar amb una ics (X) en la casella corresponent del formulari de sol·licitud el tipus de diversitat funcional: (F) física, (P) psíquica, (S) sensorial, i adjuntar al formulari de sol·licitud les fotocòpies del certificat de grau de discapacitat i del dictamen tècnic facultatiu expedit per l'òrgan competent.  
Una vegada que s'haja procedit a la valoració dels mèrits i curricular, la comissió de valoració procedirà a convocar a l'entrevista les persones candidates segons una llista ordenada de major a menor puntuació entre aquelles que superen la puntuació mínima de 35 punts. Únicament passaran a la fase 2 les cinc persones candidates més ben puntuades. La llista es publicarà segons establix la base 13 de la present resolució.  
  
  
8.2. Fase 2: prova de selecció final de candidatura.  
Esta fase final preveu dos parts i tindrà una puntuació màxima de 50 punts.  
Les persones candidates seran convocades mitjançant correu electrònic que determinarà la data i hora de l'entrevista.  
8.2.1. Defensa del pla d'acompliment de funcions: la persona candidata haurà de presentar davant la comissió de valoració els fonaments i l'enfocament de com abordaria el seu acompliment en el càrrec en el cas de ser la persona incorporada, i sobre quines claus organitzaria el seu àmbit de direcció.  
Disposarà d'un màxim de 20 minuts per a la presentació, amb una extensió màxima de 10 diapositives, que haurà d'entregar en format PDF en finalitzar la presentació per a incorporar-les al seu expedient. Per a fer la presentació esmentada, haurà d'acudir a l'entrevista amb un dispositiu electrònic.  
La puntuació màxima serà de 25 punts.  
8.2.2. Entrevista per competències: l'entrevista serà realitzada per la comissió de valoració, que comprovarà, valorarà i determinarà, en relació amb les funcions del lloc que s'exercirà i segons el seu criteri:  
a) L'adequació dels coneixements, experiència i altres requisits exigits.  
b) La competència, l'aptitud, les habilitats i les capacitats: directives, organitzatives, analítiques, de gestió d'equips humans i de comunicació.  
c) L'adequació del perfil de l'aspirant al lloc que es cobrix.  
d) L'interés de la persona candidata per integrar-se en l'organització i en l'acompliment del lloc convocat.  
La puntuació màxima serà de 25 punts.  
8.3. La resolució final del procés estarà determinada per la suma de les puntuacions obtingudes en totes les fases i es publicarà en la següent adreça electrònica:  
https://sede.gva.es/va/web/sede-electronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=96859  
8.4. La convocatòria podrà declarar-se deserta si la comissió de valoració considera que cap dels candidats o candidates s'adequa als requisits del lloc.  
8.5. La presentació de la candidatura implica l'acceptació d'estes bases.  
  
9. Comissió de valoració  
La selecció del candidat o la candidata es farà a través d'una comissió de valoració integrada per:  
- Presidència: la persona que exercisca el càrrec de conseller/a d'Innovació, Indústria, Comerç i Turisme i president/a de Turisme Comunitat Valenciana, que actuarà com a president/a de la comissió i dirimirà, amb el seu vot, els empats.  
- Vocal: la persona que exercisca el càrrec de secretari/ària autonòmic/a de Turisme i vicepresident/a de Turisme Comunitat Valenciana.  
- Vocal: la persona que exercisca el càrrec de sotssecretari/ària de la Conselleria d'Innovació, Indústria, Comerç i Turisme.  
- Vocal: la persona que exercisca el càrrec de director/a general d'Innovació de la Conselleria d'Innovació, Indústria, Comerç i Turisme.  
- Secretaria: la persona que exercisca el lloc de cap de l'Àrea Financera i Administrativa de Turisme Comunitat Valenciana, que actuarà com a secretari/ària amb veu i sense vot.  
Les causes de recusació i abstenció dels membres de la comissió de valoració seran les previstes en els articles 23 i 24 de la Llei 40/2015, d'1 d'octubre, de règim jurídic del sector públic i altres disposicions vigents.  
La comissió de valoració podrà disposar, en qualsevol moment del procés de selecció, de la incorporació als seus treballs d'assessors especialistes.  
Correspondrà a la comissió de valoració la consideració, verificació i apreciació de les incidències que pogueren sorgir en el desenvolupament del procés selectiu, i podrà adoptar sobre este tema les decisions motivades que estime pertinents, que es reflectiran en les actes de les seues sessions.  
Especialment, correspondrà a esta comissió:  
(i) establir, administrar i valorar les proves que hauran de realitzar els/les candidats/es;  
(ii) resoldre les al·legacions a les puntuacions obtingudes en les proves realitzades i  
(iii) proposar l'adjudicació del lloc convocat.  
Finalitzat el procés selectiu, la comissió haurà d'elevar al Comité de Direcció de Turisme Comunitat Valenciana, per a l'aprovació, mitjançant acta alçada a este efecte, la proposta de la persona candidata seleccionada per a cobrir la plaça convocada, juntament amb la relació ordenada de les persones candidates restants.  
Sobre la base de la disposició addicional sèptima de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat. (DOGV 8707, 30.12.2019), el personal directiu del sector públic instrumental de la Generalitat tindrà la consideració de càrrec públic i serà nomenat per decret del Consell, a proposta de la persona titular de la conselleria d'adscripció de l'ens, amb l'excepció de les societats mercantils i les fundacions del sector públic de la Generalitat, el personal directiu de les quals haja de ser designat seguint la normativa de dret mercantil o civil.  
  
La comissió també podrà elevar al Comité de Direcció, per a aprovar-la, la declaració de desert del procés, si considera que, després de la finalització de qualsevol de les fases del procés de selecció, cap persona candidata reunix el perfil idoni per a la cobertura.  
Turisme Comunitat Valenciana publicarà, segons s'establix en la base 13 d'esta resolució, la relació de les persones candidates qualificades per al lloc que es vol cobrir, en orde de major a menor puntuació, que vindrà determinada per la suma de les puntuacions de cada una de les fases. En la relació no s'inclouran les persones candidates que hagen resultat excloses en alguna d'estes.  
Així mateix, es farà pública, si és el cas, la declaració de desert del procés de selecció, si cap persona candidata reunira el perfil idoni per a la cobertura de la plaça.  
  
10. Presentació de documents i adjudicació  
La persona seleccionada serà convocada per a oferir-li el lloc i informar-la de les condicions laborals.  
Abans de la formalització del contracte, la persona candidata haurà de presentar, en el termini màxim de cinc dies hàbils des de la designació, els següents documents:  
- Declaració jurada o promesa de no haver sigut separat mitjançant expedient disciplinari del servici de qualsevol de les administracions públiques, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat, hauran de presentar, a més de la declaració relativa a l'Estat espanyol, declaració jurada o promesa de no trobar-se inhabilitat o en situació equivalent, ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
- Declaració de no trobar-se exercint cap altra activitat pública o privada que poguera requerir autorització o reconeixement previ de compatibilitat.  
- Declaració responsable de no haver sigut condemnat en els cinc últims anys en virtut de sentència ferma en processos judicials de qualsevol orde relatius a reclamacions en matèria econòmica i/o financera.  
- Documents originals de les fotocòpies aportades al llarg del procés de selecció per a acarar-los: títol acadèmic original que es requerix per a l'obtenció de la plaça (en el cas de no disposar del títol, podrà presentar-se certificat d'estudis); originals d'altres títols, diplomes o certificats aportats.  
En el cas de titulacions obtingudes a l'estranger, haurà de presentar-se la credencial de l'homologació o convalidació, si és el cas.  
- Certificat mèdic oficial per a acreditar que no patix malaltia o limitació física o psíquica incompatible amb l'acompliment del lloc.  
  
En el cas que la persona seleccionada no presente, en el termini màxim establit de cinc dies hàbils, la documentació esmentada en esta base, sempre que esta circumstància no s'haja produït per causes absolutament alienes a la voluntat de la persona candidata, la comissió de valoració presentarà al Comité de Direcció la proposta d'adjudicació de la plaça al següent candidat/a finalista més qualificat/ada segons s'establix en l'apartat 8 d'esta convocatòria, i se seguiran, a partir d'eixe moment, els tràmits establits en este apartat. En cas de renúncia expressa de la persona candidata seleccionada, la comissió de valoració actuarà d'igual manera.  
La incorporació al lloc de treball s'efectuarà dins dels 15 dies naturals següents al requeriment formal per part de Turisme Comunitat Valenciana.  
  
11. Protecció de dades  
1. La presentació de sol·licituds de participació en el present procés selectiu comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. La informació relativa al tractament de les dades de caràcter personal es troba disponible en l'apartat de Protecció de dades del web institucional de Turisme Comunitat Valenciana, en l'adreça electrònica següent:  
https://www.turisme.gva.es/es/RGPD  
https://www.turisme.gva.es/va/RGPD  
En concret, la informació bàsica del registre d'activitat del tractament és la següent:  
- Nom del tractament: Selecció i promoció de personal  
- Identitat del responsable del tractament: Turisme Comunitat Valenciana.  
- Finalitat del tractament: Gestió d'oferta d'ocupació pública, borses d'ocupació temporal, procediments de concurs i lliure designació, processos de promoció interna.  
- Exercici de dret:  
Les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament bé davant Turisme Comunitat Valenciana, dirigint-se per escrit a l'adreça de correu rgpd\_peuqmhs@cjzjnnudt.eu, o bé de manera presencial o telemàtica de conformitat amb el que preveu l'enllaç següent:  
  
http://www.gva.es/va/proc19970  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/es.  
  
12. Igualtat  
La present convocatòria tindrà en compte el principi d'igualtat de tracte entre dones i hòmens pel que fa a l'accés a l'ocupació, d'acord amb l'article 14 de la Constitució Espanyola; la Llei orgànica 3/2007, de 22 de març, per a la igualtat efectiva de dones i hòmens; la Llei 9/2003, de 2 d'abril, de la Generalitat, per a la igualtat entre dones i hòmens, i els instruments normatius i de planificació aplicables, en matèria d'igualtat, a l'entitat Turisme Comunitat Valenciana.  
  
  
  
13. Publicitat  
Totes les resolucions que es dicten per l'òrgan competent, així com els acords i/o les notes informatives emesos per la comissió de valoració, es publicaran en la seu electrònica de la Generalitat, portal de l'Administració de la Generalitat https://sede.gva.es/va/, en la següent adreça electrònica:  
https://sede.gva.es/va/web/sede-electronica/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=96542  
i en el web institucional de Turisme Comunitat Valenciana, en l'apartat de CONVOCATÒRIES, en l'adreça electrònica:  
https://www.turisme.gva.es/opencms/opencms/turisme/es/contents/ conselleria/convocatorias/convocatorias.html'tam=&menu\_id=7  
  
14. Transparència  
1. Al present procés de contractació li serà aplicable el que es disposa en la Llei 19/2013, de 9 de desembre, de transparència, accés a la informació pública i bon govern (BOE 295, 10.12.2013), i en la Llei 1/2022, de 13 d'abril, de la Generalitat, de transparència i bon govern, de la Comunitat Valenciana (DOGV 9323, 22.04.2022).  
2. Al personal contractat li serà aplicable la normativa vigent en matèria de bon govern i, en particular, el que es disposa en l'esmentada Llei 1/2022, de 13 d'abril, de la Generalitat, de transparència i bon govern, de la Comunitat Valenciana, i en el Decret 56/2016, del Consell, de 6 de maig, pel qual s'aprova el codi de bon govern de la Generalitat (DOGV 7781, 13.05.2016), en tot el que no s'opose a esta llei.